|  |  |
| --- | --- |
|  | PATVIRTINTA Kaišiadorių kultūros centro direktoriaus 2023 m. kovo 8 d. įsakymu Nr. VO-3 |

 KADRILINIŲ ŠOKIŲ VARŽYTUVIŲ

„KADRILIS 2023“

**NUOSTATAI**

# I SKYRIUS

# BENDROSIOS NUOSTATOS

# Kadrilinių šokių varžytuvės „Kadrilis 2023“ (toliau – Varžytuvės) orientuotos į lietuvių kadrilinių šokių tradicijos sklaidą, etninės kultūros puoselėjimą.

# Nuostatuose reglamentuojami renginio tikslai, dalyvavimo sąlygos, varžytuvių vieta, laikas ir eiga, vertinimas ir apdovanojimai.

# Varžytuvių organizatorius – Kaišiadorių kultūros centras (toliau – Centras).

# Varžytuvių koordinatorius ir kontaktinis asmuo – Aistė Gudeliauskaitė, mob. +370 624 06 438, el. p. a.gudeliauskaite@gmail.com.

# II SKYRIUS

# TIKSLAS IR UŽDAVINIAI

1. Konkurso tikslas – pažinti, išsaugoti, praktikuoti šiandien ir perduoti jaunosioms kartoms lietuvių kadrilinių šokių tradiciją.
2. Konkurso uždaviniai:
	1. Atkreipti dėmesį į kadrilinių šokių savitumą regionuose.
	2. Pristatyti kadrilinių šokių formų ir rūšių įvairovę.
	3. Užtikrinti regioninės atlikimo manieros išsaugojimą ir sklaidą.
	4. Supažindinti su tradicinių kadrilinių šokių raiškos galimybėmis nūdienos kultūroje.

**III SKYRIUS**

**DALYVIAI IR DALYVAVIMO SĄLYGOS**

1. Varžytuvėse gali dalyvauti folkloro ir tautinių šokių kolektyvų šokėjai. Konkurso dalyviai bus vertinami tam tikrose besivaržančiųjų grupėse:

7.1. Folkloro ansamblių šokėjai iki 29-erių metų.

7.2. Folkloro ansamblių šokėjai nuo 30-ies metų.

7.3. Tautinių šokių kolektyvų šokėjai iki 29-erių metų.

7.4. Tautinių šokių kolektyvų šokėjai nuo 30-ies metų.

1. Varžytuvių dalyviai atvyksta savo lėšomis.
2. Pageidaujantys dalyvauti šokėjai užpildo dalyvio anketą adresu <https://forms.gle/XPHcqyGdXqJBgF6o9>, nurodydami savo kolektyvo tipą bei šokėjų amžių, atstovaujamą organizaciją bei vadovą (mokytoją). Jei tam pačiam kolektyvui ar tai pačiai organizacijai atstovauja kelios šokėjų grupės, reikia pildyti atskiras anketas. Anketos pateikiamos iki 2023 m. gegužės 15 d. elektroniniu būdu.
3. Varžytuvių dalyvių atstovas, pateikdamas paraišką dalyvauti Varžytuvėse, sutinka dėl dalyvių fotografavimo ir filmavimo Varžytuvių metu, tuo patvirtindamas, kad turi sutikimus iš nepilnamečių kolektyvo narių tėvų bei kad jam yra žinomos duomenų subjekto teisės, nustatytos Lietuvos Respublikos asmens duomenų teisinės apsaugos įstatyme.
4. Centras garantuoja, kad Varžytuvių dalyvių fotografijos bei filmuota medžiaga bus naudojami tik Varžytuvių ir Centro veiklos viešinimui nekomerciniais tikslais. Medžiaga gali būti naudojama interneto portaluose, socialiniuose tinkluose, spaudoje, televizijoje, reklaminėje medžiagoje, spaudiniuose ir pan.

**IV SKYRIUS
VIETA, LAIKAS IR EIGA**

1. Varžytuvių „Kadrilis 2023“ data 2023 m. birželio 3 d., 13.00 val., vieta – Algirdo Brazausko parkas. Adresas: Gedimino g. 65, Kaišiadorys.
2. Varžytuvės vyks dviem etapais. Pirmame etape pasirodys I kategorijos 1–2 grupės dalyviai, antrame – II kategorijos 3–4 grupės dalyviai.
3. Informacija apie Varžytuvių eigą ir pasirodymų laiką bus išsiųsta dalyvių paraiškoje nurodytu el. pašto adresu.

## VII SKYRIUS

**VERTINIMAS IR APDOVANOJIMAS**

1. Vertinimo kriterijai:
	1. autentiško atlikimo perėmimas;
	2. šokio technika – aiškus šokio brėžinio atlikimas, tiksli (aiški) judesių jungimo seka;
	3. lankstumas, judrumas;
	4. bendravimas poroje;
	5. charakteringumas, asmeninė raiška;
	6. artistiškumas;
	7. nuotaikos perteikimas;
	8. gebėjimas puošti šokį papildomais judesiais ir improvizacija.
2. Vertinimo komisiją sudaro 3 nariai.
3. Visi dalyviai ir jų vadovai apdovanojami padėkos raštais ir simbolinėmis dovanomis.
4. Kiekvienos kategorijos ir amžiaus grupės nugalėtojai apdovanojami specialiais prizais.

## VIII SKYRIUS

## BAIGIAMOSIOS NUOSTATOS

1. Varžytuvių nuostatai, dalyvio paraiška skelbiama Centro internetinėje svetainėje [www.kaisiadoriukc.lt](http://www.kaisiadoriukc.lt).
2. Kadrilinių šokių vaizdo įrašus galite rasti Lietuvos nacionalinio kultūros centro metodiniame leidinyje „Kadriliniai šokiai. Kadriliai, jonkeliai, kadrilinių šokių įvairovė“, sudarytoja – Audronė Vakarinienė.
3. Dėl išsamesnės informacijos kreiptis į Varžytuvių koordinatorę.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**